कहा- परिवार की शादियों में जाना है; आईएल एंड एफएस मामले में होनी है पूछताछ
ED to interrogate Jayant Patil in IL&FS case today, जयंत पाटिल से आज ED पूछताछ करेगी
राष्ट्रवादी कांग्रेस पार्टी (NCP) के महाराष्ट्र प्रदेश अध्यक्ष जयंत पाटिल को आईएल एंड एफएस (IL&FS) मामले में प्रवर्तन निदेशालय (ED) ने समन जारी किया था। एजेंसी ने उन्हें शुक्रवार को पूछताछ के लिए बुलाया था।
हालांकि पाटिल ने ED को चिट्‌ठी लिखकर 10 दिन की मोहलत मांगी है। उन्होंने पारिवारिक शादियों में जाने का हवाला दिया है। गौरतलब है कि पाटिल का बयान दक्षिण मुंबई में बल्लार्ड एस्टेट स्थित ED ऑफिस में बुलाया गया था।
पाटिल का दावा- मेरा केस से कोई लेना-देना नहीं
पाटिल ने कहा कि मुझे ED का नोटिस मिला है, मेरा मामले से कोई लेना-देना नहीं, मैंने उनसे कोई लोन नहीं लिया था। जांच में सहयोग करूंगा। उन्होंने एजेंसी को पत्र लिखकर कहा कि मुझे परिवार की कुछ शादियों में शामिल होना है।
जयंत पाटिल शरद पवार के करीबी हैं। एजेंसी इस मामले में कोहिनूर कंस्ट्रक्शन को दिए गए कर्ज के मामले में राज ठाकरे से भी पूछताछ कर चुकी है।
ED ने 10 मई को ही 2 पूर्व ऑडिटर फर्मों BSR एंड एसोसिएट्स और डेलॉयट हास्किन्स एंड सेल्स के कैंपस में रेड की थी। एजेंसी ने दोनों फर्मों पर यह सर्च ऑपरेशन PMLA के प्रावधानों के तहत चलाया था। एजेंसी के सूत्रों के मुताबिक सर्च ऑपरेशन के दौरान कई कर्मचारियों से सवाल किए गए और कुछ संदिग्ध दस्तावेज भी जब्त किए गए।
ED के सूत्रों ने बताया कि आईएल एंड एफएस (IL&FS) में कथित तौर पर घोटाला और मनी लॉन्ड्रिंग का मामला साल 2019 में सामने आया था। पहले लोकल लेवल पर जांच हुई, जिसमें मिले तथ्यों के आधार पर 2019 में ही ED ने जांच शुरू कर दी। तब IL&FS ग्रुप की कंपनियों IRL, ITNL के अलावा इन कंपनियों में तैनात अधिकारियों के खिलाफ दिल्ली पुलिस की आर्थिक अपराध शाखा ने केस दर्ज किया था।
कोहिनूर सीटीएनएल में पार्टनर थे राज ठाकरे
आईएल एंड एफएस (IL&FS) ने कोहिनूर सीटीएनएल को लोन दिया था और इक्विटी इन्वेस्टमेंट भी किया था। सीटीएनएल ने लोन पेमेंट में डिफॉल्ट कर दिया। सीटीएनएल में राज ठाकरे भी पार्टनर थे। हालांकि, बाद में वे अपने शेयर बेचकर बाहर हो गए। मीडिया रिपोर्ट्स के मुताबिक राज ने उसी साल शेयर बेचे, जब आईएलएंडएफएस ने घाटे में सीटीएनएल के शेयर बेचे थे।
महाराष्ट्र की राजनीति से जुड़ी अन्य खबरें भी पढ़ें...
उद्धव ने मांगा शिंदे-देवेंद्र से इस्तीफा, फडणवीस बोले- तब ये नैतिकता किस डब्बे में बंद की थी जब कांग्रेस के साथ सरकार बना ली थी
महाराष्ट्र के डिप्टी CM देवेंद्र फडनवीस ने कहा है कि उद्धव ठाकरे को CM एकनाथ शिंदे से इस्तीफा मांगने का कोई हक नहीं हैं। उन्होंने कहा मैं पूछना चाहता हूं कि जब बीजेपी के साथ सरकार बनाना थी, उसे छोड़कर फिर एनसीपी और कांग्रेस के साथ गए और सरकार बना ली तब यह नैतिकता किस डब्बे में बंद की थी? आप नैतिकता की बात न ही करें। एकनाथ शिंदे के इस्तीफा देने का सवाल ही नहीं उठता। पढ़ें पूरी खबर...